section_heading: Povijest
paragraph_text: Nogometni klub Neretvanac osnovan je u ožujku 1932. godine pod imenom Hrvatski sportski nogometni klub. Osnivači su proveli u djelo dugogodišnju želju opuzenskih mladića da Opuzen dobije pravi nogometni klub. Osnivači kluba bili su: Stanko Zrnčić - predsjednik, Jermo Rado - dopredsjednik, don Ante Salacan - tajnik, Luka Popović - Vrce - tajnik, Ante Mihaljević - Pičulo - član, Ivo Matić - Zlatan - član, Stanko Parmać - član, Mate Bantić - član, Pero Parmać - član. Prvi igrači kluba bili su: Ivo Rado, Hrvoje Zrnčić, Nikola Popić - Vladika, Stipe Vuletić, Stanko Dropulić, Pavo Aničić, Frane Dropulić, Mate Šimović - Mačak, Grgo Brajković, Lukica Dropulić, Ante Dugandžić - Tica, Stanko Vlahović.